Karol Ruppeldt

Karol Ruppeldt (pseudonym Sokolov; * 22. november 1840, Margurka† 18. august 1909, Liptovský Mikuláš) bol slovenský zbormajster, hudobný skladateľ a učiteľ.

Vzdelanie 
Narodil sa v rodine Jána Ruppeldta a jeho manželky Evy rodenej Rumannovej. Základnú školu navštevoval v Nemeckej Ľupči, študoval na gymnáziu v Levoči a v Rožňave, na učiteľskom seminári v Šoproni, ďalej v Prahe, kde súčasne študoval i cirkevnú hudbu na organovej škole.

Kariéra 
 bol vychovávateľom v Prahe,
 učiteľom v Hodruši,
 diurnistom v múzeu v Budapešti,
 neskôr úradníkom v štatistickej kancelárii,
 súčasne vojenským organistom,
 od roku 1870 učiteľom vrbicko-mikulášskej ev. cirk. obce, kde bol aj notárom ev. cirkvi, školskej stolice, ženského spolu, pokladníkom vdovsko-sirotského ústavu
 oživil a viedol Spevokol meštianskej besedy pod názvom Tatran, do roku 1901 bol jeho riaditeľom a dirigentom, pri zbore vybudoval aj knižnicu.

Dielo 

Komponoval najmä zborové skladby, upravoval a vydával slovenské národne piesne. Upravil evanjelické chorály, ktoré vyšli i tlačou v zborníku Zvony (1926). Po smrti J. Kadavého prevzal s J. Meličkom vydávanie Slovenských spevov, do ktorých prispel 28 piesňami. Zostavil a vydal Venček slovenských národných piesní, ktorá obsahuje 58 piesní pre školské potreby, zborník Partitúra, ktorý obsahuje 91 zborov od slov. a inonárodných skladateľov. Je autorom Náuky o harmómii.

 Venček slovenských národných piesní, 1874
 Spevníček dvojhlasných slovenských piesní, 1897
 Kytky slovenských piesní, 1-6, 1909
 Slovenské spevy, 1890
 Náuka o harmónii, 18681869
 Kytky slovenských piesní, 7
 Slovenské piesne pre klavír

Zdroj 
 RUPPELDT, Karol. In:

Externé odkazy 
 Diela, dostupné v elektronickej podobe:
Spevníček dvojhlasných slovenských piesní. Ružomberok : Karol Salva, 1867. 62 s. - dostupné v Digitálnej knižnici UKB
 Venček slovenských národnich piesni. Ružomberok : Nákladom vlastním, 1884. 64 s. - dostupné v Digitálnej knižnici UKB 
 Venček slovenských národnich piesni. Sväzok prvý, dvojhlasné. Praha : Nákladom vlastním, 1874. 64 s. - dostupné v Digitálnej knižnici UKB 
Záznam o narodení a krste v matrike – evanjelická farnosť Nemecká Ľupča; pokrstený ako Carolus Clement Ruppreld

Narodenia v 1840
Úmrtia v 1909
Osobnosti z Partizánskej Ľupče
Slovenskí hudobní skladatelia
Slovenskí pedagógovia